Dewald & Ursula se troue - Mooi Troues
Dewald het vir Ursula gevrae om met hom te trou in 2012 op aan die einde van oujaarsaand. Ursula sê hulle verlowing kan nie juis as Dewald se idee vir ‘n sprokie beskryf word nie, maar was nogsteeds perfek. Die paartjie het by Fraaigelegen getrou en hulle troue gedeel met naaste familie en vriende. Die paartjie het vetplante gebruik vir meeste van hulle dekorasie, wat altyd pragtig lyk.
‘n Troue is so ‘n spesiale dag, geniet dit en wees lekker prettig en makietie tot die son opkom.
2012-12-31. Dit was die langste aand vir my man, aangesien hy die ring al heelaand in sy sak rond gedra het en nie kon wag om die groot vraag te vra nie. Soos die aand na ‘n einde toe gekom het en ek aan die slaap begin raak het, het my man op een knie grond toe gesak en my gevra om met hom te trou .Ek het ‘n tydjie geneem om hom te antwoord, want ek kon my ore nie glo nie, maar het toe uiteindelik ‘ja’ gesê. Dit was nie sy oorspronklike idee gewees van ‘n sprokies verlowing nie, maar vir ons was dit perfek.
Om ons naaste familie en vriende by ons te hê asook deel te wees van ons belofte aan mekaar voor ons Vader. Die dag kon nie beter uit gedraai het nie. Met my man aan my sy en ek aan my man se sy, was daar niks wat kon verkeerd loop nie. Die hoogtepunt was toe hy by die kansel vir my wag en ek na hom toe geloop kom, om die trane in sy oë te sien, dít het my laat rustig voel, snaak genoeg.
Beste advies sal wees om die dag/aand net ten volle te geniet. Moet nie stres op die dag van die troue nie en moet ook nie laaste dinge probeer reël op die dag van die troue nie, wat gebeur gebeur. Moet ook nie die sê-ding glo, as jy trou verander als nie, want dit raak net beter. Kommunikasie is te alle tye van belang en dames, glo my as ek sê – betrek jou man in alle deeltjies van die troue, hy sal dit waardeer, dit is immers sy dag óók .
Fotograaf: Chenel Kruger
Platejoggie: D&W Disco
Dekor: Blooming Wonderful Décor Hire
Venue & Kos: Fraaigelegen
Naels: Nicolette Nel
Trou rok: Weddings By Design
Pastoor: Danie Heyns
Skryfbehoeftes: I Type You
Pak: Suit Hire Paarl
Fotohokkie: Pie in the Sky
VORIGE ARTIKELPers & Brons gestileerde trou inspirasie
VOLGENDE ARTIKELFanie & Mariska se prag troue